CELEX: 52000PC0764
Language: da
Date: 2000-11-30
Title: Forslag til Rådets afgørelse om Fællesskabets holdning i Associeringsrådet vedrørende iværksættelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side

Avis juridique important

|

52000PC0764

Forslag til Rådets afgørelse om Fællesskabets holdning i Associeringsrådet vedrørende iværksættelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side  /* KOM/2000/0764 endelig udg. */  

Forslag til RÅDETS AFGØRELSE om Fællesskabets holdning i Associeringsrådet vedrørende iværksættelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side(forelagt af Kommissionen)BEGRUNDELSE(1) Ifølge artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side skal Associeringsrådet inden udgangen af det første år efter aftalens ikrafttræden nedsætte en arbejdsgruppe til at evaluere gennemførelsen af aftalens sociale bestemmelser.(2) Gennemførelsen af disse bestemmelser er vigtig, især i betragtning af omfanget af migrationen mellem Marokko og Det Europæiske Fællesskab og de forskellige problemer, der opstår som følge heraf.(3) Arbejdsgruppen skal foretage en løbende og regelmæssig evaluering af aftalens sociale bestemmelser; den skal bl.a. undersøge, om princippet om at udelukke enhver forskelsbehandling begrundet i nationalitet mellem marokkanske arbejdstagere og arbejdstagere fra EU overholdes inden for de områder, der er omfattet af aftalen, og om bestemmelserne om social sikring anvendes; den vil endvidere få til opgave at fremme dialogen og samarbejdet på det sociale område.(4) Kommissionens udkast bygger i vid udstrækning på den afgørelse, der blev truffet om samme emne inden for rammerne af Euro-Middelhavsaftalen med Tunesien.(5) På den baggrund opfordres Rådet til at vedtage et udkast til afgørelse truffet af Associeringsrådet EF-Marokko om nedsættelse af en arbejdsgruppe om sociale anliggender.Forslag til RÅDETS AFGØRELSE om Fællesskabets holdning i Associeringsrådet vedrørende iværksættelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden sideRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til forslag fra Kommissionen [1], og[1]  EFT C ... af ..., s. ...ude fra følgende betragtninger:(1) Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side blev indgået den 24. januar 2000.(2) Det fastsættes i aftalens artikel 73, at Associeringsrådet inden udgangen af det første år efter aftalens ikrafttræden skal nedsætte en arbejdsgruppe til løbende og regelmæssig evaluering af gennemførelsen af bestemmelserne i kapitel I - III i afsnit VI i aftalen -TRUFFET FØLGENDE AFGØRELSE:Eneste artikelDen holdning, som Fællesskabet skal indtage i Associeringsrådet, der blev oprettet i Euro-Middelhavsaftalen mellem De Europæiske Fællesskaber og deres medlemsstater på den ene side og Marokko på den anden side, med hensyn til gennemførelsen af aftalens artikel 73, fremgår af det udkast til afgørelse, der skal træffes af Associeringsrådet, og som er vedføjet som bilag til denne afgørelse.Udfærdiget i Bruxelles, denPå Rådets vegneFormandBILAGUdkast til afgørelse nr. ../2000 truffet af Associeringsrådet mellem De Europæiske Fællesskaber og deres medlemsstater på den ene side og Kongeriget Marokko på den anden side af ........ 2000om nedsættelse af en arbejdsgruppe om sociale anliggender.ASSOCIERINGSRÅDET HAR -Under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side [2], og[2]  EFT L 70 af 18.3.2000.ud fra følgende betragtning:I henhold til artikel 73 i aftalen skal der nedsættes en arbejdsgruppe, der har til opgave at foretage en evaluering af gennemførelsen af bestemmelserne i kapitel I - III i afsnit VI -TRUFFET FØLGENDE AFGØRELSE:Artikel 1I overensstemmelse med artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side nedsættes en arbejdsgruppe om sociale anliggender, som skal foretage en løbende og regelmæssig evaluering af gennemførelsen af bestemmelserne i kapitel I - III i afsnit VI i aftalen.Artikel 2Arbejdsgruppen er kompetent inden for følgende områder:1) overholdelse af princippet om udelukkelse af enhver forskelsbehandling begrundet i nationalitet mellem arbejdstagere med marokkansk statsborgerskab og arbejdstagere fra hver enkelt af medlemsstaterne for så vidt angår arbejdsvilkår, aflønning og afskedigelse samt på området for social sikring (som defineret i aftalen)2) anvendelse af bestemmelserne om social sikring som omhandlet i artikel 65-68 i aftalen3) dialog på det sociale område i overensstemmelse med artikel 69 i aftalen4) samarbejdsforanstaltninger på det sociale område som omhandlet i artikel 71 i aftalenArtikel 3Arbejdsgruppen mødes efter fælles aftale mellem parterne og efter indkaldelse fra gruppens formand. Møderne afholdes skiftevis i Bruxelles og på Marokkos territorium.Artikel 4Formandskabet for arbejdsgruppen udøves på skift af en repræsentant for den part, der har formandskabet i Associeringsrådet.Artikel 51) Formanden udarbejder en foreløbig dagsorden for hvert møde. Mødeindkaldelsen og den foreløbige dagsorden sendes til medlemmerne af arbejdsgruppen senest 20 dage inden mødets begyndelse.2) Den foreløbige dagsorden omfatter de punkter, som formanden fra en af gruppens medlemmer senest 25 dage inden mødedatoen har modtaget anmodning om at få optaget på dagsordenen, og al tilhørende dokumentation.3) Dagsordenen vedtages af arbejdsgruppen ved hvert mødes begyndelse. Et punkt, som ikke findes på den foreløbige dagsorden, kan optages på dagsordenen, hvis Fællesskabet og dets medlemsstater på den ene side og Marokko på den anden side er enige herom.Artikel 6Arbejdsgruppen består af tjenestemænd fra De Europæiske Fællesskabers medlemsstater, Marokko og Kommissionen for De Europæiske Fællesskaber, som bistås af tjenestemænd i Generalsekretariatet for Rådet for Den Europæiske Union.Sekretariatsopgaverne varetages i fællesskab af en tjenestemand i Generalsekretariatet for Rådet for Den Europæiske Union og en tjenestemand fra Marokkos regeringHvis begge parter er enige om, at der er brug for ekspertviden, kan arbejdsgruppen indkalde eksperter til at løse nærmere definerede opgaver.Artikel 7Arbejdsgruppen aflægger beretning over for Associeringsrådet efter hvert møde og kan forelægge rådet udkast eller forslag til afgørelser og/eller henstillinger.Artikel 8Denne afgørelse træder i kraft på dagen for vedtagelsen.Udfærdiget i Bruxelles, denPå Associeringsrådets vegneFormand